Public procurement notice: Contract Notice
Published: 2021-12-31
Buyer: ΥΠΟΥΡΓΕΙΟ ΥΠΟΔΟΜΩΝ ΚΑΙ ΜΕΤΑΦΟΡΩΝ - Γενική Γραμματεία Υποδομών - Γενική Διεύθυνση Υδραυλικών, Λιμενικών και Κτηριακών Υποδομών - Διεύθυνση Έργων Ύδρευσης, Αποχέτευσης και Επεξεργασίας Λυμάτων (Δ18)
Country: GR
Contract type: Works
Procedure: Open procedure
CPV classification: 45232430 | 45240000: Construction work for water projects | 65130000
Estimated value: 23468000 EUR
Submission deadline: 2022-02-01
Award criteria: Lowest price

Technical requirements: ΥΔΡΕΥΣΗ ΝΗΣΟΥ ΚΕΡΚΥΡΑΣ. Α’ ΦΑΣΗ: ΕΓΚΑΤΑΣΤΑΣΕΙΣ ΑΠΟΣΚΛΗΡΥΝΣΗΣ ΝΕΡΟΥ ΚΑΙ ΣΥΝΑΦΗ ΕΡΓΑ. Έργο Ύδρευσης Πόλης Κέρκυρας από την ΕΑΝ Χρυσηίδας
Το κύριο φυσικό αντικείμενο του αναδόχου της προς ανάθεση σύμβασης αφορά στην ολοκλήρωση ενός αυτοτελούς και λειτουργικά ανεξάρτητου συστήματος υδροδότησης με 15.000 m3 /ημ. πόσιμο νερό της πόλης Κέρκυρας, με βάση την προς κατασκευή Εγκατάσταση Αποσκλήρυνσης Νερού (ΕΑΝ) Χρυσηίδας, που τροφοδοτεί τις υφιστάμενες Δεξαμενές Ανάληψης (V=2x1.500 m3) και 4 μικρές δεξαμενές της περιοχής του Βιρού.
Στο έργο περιλαμβάνεται και η διασύνδεση των Δεξαμενών Ανάληψης με την προς κατασκευή Δεξαμενή Ποταμού (V=2x5.000 m3), με επέκταση του υφιστάμενου αγωγού διαμέτρου 500χλστ., ώστε να αυξηθεί η αποθηκευτική – αναρρυθμιστική ικανότητα του εσωτερικού δικτύου ύδρευσης της πόλης.
Επίσης, προβλέπεται η κανονική λειτουργία και συντήρηση του έργου για (36) μήνες με δικαίωμα προαίρεσης (24) μήνες.
Η ΕΑΝ Χρυσηίδας, δυναμικότητας 15.000 m3/d πόσιμου νερού, τροφοδοτείται από τις υφιστάμενες και νέες γεωτρήσεις Χρυσηίδας, Ραρτούρου και Ζούγρα.  Η μεταφορά του νερού προς την ΕΑΝ γίνεται μέσω τμήματος του Κεντρικού και Νότιου Υδραγωγείου, που προβλέπεται στο «Μεγάλο Έργο Ύδρευσης», DN 600 και μήκους 1.860 m. Η μεταφορά του νερού από την ΕΑΝ προς τις Δεξαμενές Ανάληψης  γίνεται μέσω τμήματος του Κεντρικού και Νότιου Υδραγωγείου DN 600 και μήκους 690 m μέχρι το δικλειδοστάσιο Περάματος και στη συνέχεια, για 1.800 m, με τον υφιστάμενο  αγωγό (Φ400). Η μεταφορά προς τις δεξαμενές του Βιρού γίνεται με τον υφιστάμενο αγωγό Φ400 μήκους 700 m  και αγωγούς DN 250, συνολικού μήκους 1,8  km.   Από τις Δεξαμενές Ανάληψης γίνεται η υδροδότηση του δικτύου της πόλης  Κέρκυρας και των  Γουβιών, μέσω του υφιστάμενου κεντρικού αγωγού, μήκους 10,3 km, διαμέτρου DΝ500. Από τον αγωγό αυτόν και μέσω νέου αγωγού DΝ500, μήκους 1,9 km και ενδιάμεσου ωθητικού αντλιοστασίου (Booster), γίνεται η διασύνδεση  της νέας δεξαμενής Ποταμού, που προβλέπεται να αποτελέσει  στο μέλλον την κύρια  αποθηκευτική – αναρρυθμιστική δεξαμενή του δικτύου. Στα έργα περιλαμβάνονται ακόμα τα έργα συνδέσεων με τα υφιστάμενα έργα ύδρευσης του νησιού, όπως επίσης η δοκιμαστική λειτουργία της ΕΑΝ Χρυσηίδας, η εκπαίδευση προσωπικού. Επίσης, στο  αντικείμενο του έργου περιλαμβάνονται και η κανονική λειτουργία και συντήρηση των εγκαταστάσεων επί τριάντα έξι (36) μήνες, με δικαίωμα προαίρεσης είκοσι τέσσερεις  (24) μήνες .
Ο προϋπολογισμός δημοπράτησης του έργου ανέρχεται σε 21.900.000,00  Ευρώ (πλέον Φ.Π.Α. 24%) πλέον δικαιώματος προαίρεσης 1.568.000,00 Ευρώ (πλέον Φ.Π.Α. 24%) ήτοι συνολικής εκτιμώμενης αξίας 23.468.000,00 Ευρώ (πλέον Φ.Π.Α. 24%).
24 μήνες για την κανονική λειτουργία και συντήρηση των έργων σύμφωνα με τη διακήρυξη , την ΕΣΥ και τα λοιπά έγγραφα της σύμβασης.
Το έργο έχει προταθεί για ένταξη στο ΕΣΠΑ 2014 – 2020. Στην παρούσα φάση, η δέσμευση του προϋπολογισμού βαρύνει το ενάριθμο 2019ΣΕ07600001 της ΣΑΕ  076  . Η Προϊσταμένη Αρχή δεν θα προχωρήσει σε κοινοποίηση προς τον ανακηρυχθέντα ανάδοχο της εγκριτικής απόφασης του αποτελέσματος της δημοπρασίας πριν την ένταξη του έργου σε Ε.Π. του ΕΣΠΑ.
Οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.) για το χρονικό διάστημα που εξακολουθούν να ισχύουν οι μεταβατικές διατάξεις του άρθρου 65 του π.δ. 71/2019 ή στο Μητρώο Εργοληπτικών Επιχειρήσεων Δημόσιων Έργων (ΜΗ.Ε.Ε.Δ.Ε.), από την έναρξη ισχύος του τελευταίου στην κατηγορία/-ιες έργου του άρθρου 21 της παρούσας . Οι προσφέροντες που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του ν. 4412/2016.
Τα  έγγραφα της σύμβασης,  με βάση τα οποία θα εκτελεσθεί το έργο, είναι τα αναφερόμενα παρακάτω. Σε περίπτωση ασυμφωνίας των περιεχομένων σε αυτά όρων, η σειρά ισχύος καθορίζεται  ως κατωτέρω:
1.	Το συμφωνητικό, συμπεριλαμβανομένων των παρασχεθεισών εξηγήσεων του οικονομικού φορέα, σύμφωνα με τα άρθρα 88 και 89 του ν. 4412/2016, ιδίως ως προς τον προσδιορισμό οικονομικών μεγεθών, με τις οποίες ο ανάδοχος διαμόρφωσε την προσφορά του,
Η Επιτροπή Διαγωνισμού, κατά την ημερομηνία και ώρα που ορίζονται στο άρθρο 18 της Διακήρυξης, προβαίνει σε ηλεκτρονική αποσφράγιση των προσφορών. Η διαδικασία αποσφράγισης παρουσιάζεται αναλυτικά στο άρθρο 4 της Διακήρυξης.
Απαιτείται η κατάθεση εγγυητικής επιστολής συμμετοχής από τους συμμετέχοντες οικονομικούς φορείς, σύμφωνα με το άρθρο 15 της Διακήρυξης.
Προβλέπεται η χορήγηση προκαταβολής στον Ανάδοχο, καθώς  και η χορήγηση πρόσθετης καταβολής (πριμ), σύμφωνα με το άρθρο 16 της Διακήρυξης.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της Αναθέτουσας Αρχής (Α.Α.)κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της Α.Α., προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Eligibility requirements: Οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.) για το χρονικό διάστημα που εξακολουθούν να ισχύουν οι μεταβατικές διατάξεις του άρθρου 65 του π.δ. 71/2019 ή στο Μητρώο Εργοληπτικών Επιχειρήσεων Δημόσιων Έργων (ΜΗ.Ε.Ε.Δ.Ε.), από την έναρξη ισχύος του τελευταίου στην κατηγορία/-ιες έργου του άρθρου 21 της παρούσας . Οι προσφέροντες που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του ν. 4412/2016.

Award value: 23468000